LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL lietuvos respublikos sveikatos apsaugos ministro 2003 m. spalio 8 d. įsakymo nr. V-598 „DĖL LeidiNIŲ, KURIUOSE GALI BŪTI REKLAMUOJAMI RECEPTINIAI VAISTiniai preparatai, SĄRAŠO PATVIRTINIMO“ pakeitimo

2015 m. sausio 15 d. Nr. V-41

Vilnius

Pakeičiu Leidinių, kuriuose gali būti reklamuojami receptiniai vaistiniai preparatai, sąrašą, patvirtintą Lietuvos Respublikos sveikatos apsaugos ministro 2003 m. spalio 8 d. įsakymu Nr. V-598 „Dėl Leidinių, kuriuose gali būti reklamuojami receptiniai vaistiniai preparatai, sąrašo patvirtinimo“:

1. Papildau 106 punktu:

„106. „Klinikinė pulmonologija“. Vienkartinis leidinys, platinamas tiesiogiai sveikatos priežiūros ir (ar) farmacijos specialistams, specializuotuose knygynų skyriuose. Leidinyje pateikiama informacija apie kvėpavimo organų sistemos ligas, jų etiologiją, patogenezę, diagnostiką, gydymą, red. Edvardas Danila, leidėja UAB „Vaistų žinios“, Vilnius.“

2. Papildau 107 punktu:

„107. „Vaistų žinynas 2015“. Vienkartinis leidinys, platinamas tiesiogiai sveikatos priežiūros ir (ar) farmacijos specialistams, specializuotuose knygynų skyriuose. Leidinyje pateikiama informacija apie Lietuvoje registruotus vaistinius preparatus, jų indikacijas, dozavimą, vartojimo būdus, kontraindikacijas, red. Rimas Jankūnas, leidėja UAB „Vaistų žinios“, Vilnius.“

Sveikatos apsaugos ministrė	Rimantė Šalaševičiūtė